Author: kovarova
Last saved by: sulik
Company: Úrad vlády SR

VLÁDA SLOVENSKEJ REPUBLIKY

NÁVRH
UZNESENIA VLÁDY SR 

č. ...
z ...

k odpočtu harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ 
zo dňa 5. novembra 2003 – stav k 31. marcu 2004

Číslo materiálu: |
Predkladateľ: | Pál Csáky, podpredseda vlády Slovenskej republiky pre európsku integráciu, ľudské práva a menšiny
Vláda SR

A.  	schvaľuje 

A.1.   	odpočet harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ zo dňa 5. novembra 2003 – stav k 
31. marcu 2004

B.   ukladá 

ministrovi dopravy, pôšt a telekomunikácií

B.1	predložiť na rokovanie vlády SR návrh zákona o prístupe na železničnú infraštruktúru a o zmene a doplnení zákona NR SR č. 164/1996 Z.z. o dráhach a o zmene zákona 
č. 455/1991 Zb. o živnostenskom podnikaní (živnostenský zákon) v znení neskorších predpisov
	
	do 1. mája 2004

B.2	predložiť na rokovanie vlády SR návrh právnej normy transponujúcej smernicu Rady 
č. 92/29/EHS z 31. marca 1992 o minimálnych bezpečnostných a zdravotných požiadavkách na zvýšenú lekársku starostlivosť na palubách plavidiel
		
	do 1. júna 2004

B.3	predložiť na rokovanie vlády SR návrh zákona o prevádzke na pozemných komunikáciách
	
	do 1. mája 2004

ministrovi hospodárstva

B.4	predložiť na rokovanie vlády SR návrh nového zákona o energetike 

	do 1. mája 2004

ministrovi pôdohospodárstva

B.5	zabezpečiť modernizáciu prevádzok, najmä v sektoroch spracovania mäsa, mlieka a rýb v súvislosti s ochranou verejného zdravia
	
	do 1. mája 2004

podpredsedovi vlády pre legislatívu a ministrovi spravodlivosti

B.6 	zlepšiť technickú, softvérovú a priestorovú vybavenosť všeobecných súdov
	
	do 1. mája 2004

B.7	v spolupráci s podpredsedom vlády a ministrom financií a s guvernérom Národnej banky Slovenska predložiť na rokovanie vlády SR návrh nového trestného zákona 
	
	do 1. mája 2004

B.8	v spolupráci s podpredsedom vlády a ministrom financií a s guvernérom Národnej banky Slovenska predložiť na rokovanie vlády SR návrh nového trestného poriadku 
	
	do 1. mája 2004

B.9	v spolupráci s podpredsedom vlády a ministrom financií a s guvernérom Národnej banky Slovenska predložiť na rokovanie vlády SR návrh novely Obchodného zákonníka
	
	do 1. mája 2004

B.10	v spolupráci s podpredsedom vlády a ministrom financií a s guvernérom Národnej banky Slovenska predložiť na rokovanie vlády SR návrh nového zákona o konkurze a reštrukturalizácii 
	
	do 1. mája 2004

B.11 	predložiť na rokovanie vlády SR návrh zákona o súdnych znalcoch, súdnych tlmočníkoch a súdnych prekladateľoch a o zmene a doplnení niektorých zákonov
	
	do 1. mája 2004

B.12 	v spolupráci s predsedom Úradu na ochranu osobných údajov predložiť na rokovanie vlády SR návrh novely zákona č. 428/2002 Z.z. o ochrane osobných údajov

	do 1. júna 2004

B.13	predložiť na rokovanie vlády SR návrh zákona o európskom zatýkacom rozkaze

	do 1. júna 2004

B.14	v spolupráci so splnomocnencom vlády SR pre zahraničných Slovákov predložiť na rokovanie vlády SR návrh zákona o zahraničných Slovákoch
	
	do 1. júna 2004

ministrovi zdravotníctva

B.15 	prijať vyhlášku o klinickom skúšaní a správnej klinickej praxi
	
	do 1.mája 2004

B.16	predložiť na rokovanie vlády SR návrh zákona o zdravotnom poistení a o zmene a doplnení zákona č.95/2002 Z.z.

	do 1. mája 2004

B.17	predložiť na rokovanie vlády SR návrh nového zákona o zdravotníckych povolaniach a o stavovských organizáciách v zdravotníctve

	do 1. júna 2004

ministrovi životného prostredia 

B.18 	predložiť na rokovanie vlády SR návrh novely zákona o verejných vodovodoch a verejných kanalizáciách
	
	do 1. júna 2004

vedúcemu Úradu vlády SR 

B.19	predložiť na rokovanie vlády SR návrh novely zákona č. 10/1996 Z.z. o kontrole v štátnej správe
	
	do 1. júna 2004

členom vlády
predsedom ostatných ústredných orgánov štátnej správy SR

B.20    	zabezpečiť plnenie ostatných úloh z  harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ zo dňa 
5. novembra 2003 
	
	v termínoch uvedených v materiáli

C. 	odporúča

generálnemu prokurátorovi
guvernérovi Národnej banky Slovenska

C.1. 	zabezpečiť plnenie úloh z harmonogramu opatrení vyplývajúcich zo Súhrnnej monitorovacej správy o pripravenosti Slovenska na členstvo v EÚ zo dňa 
5. novembra 2003 
	
	v termínoch uvedených v materiáli

Vykonajú:	
členovia vlády 
predsedovia ostatných ústredných orgánov štátnej správy SR

Na vedomie: 
generálny prokurátor 
guvernér Národnej banky Slovenska

Uznesenie vlády SR číslo 		strana